ಸೋಂಕಿತರಿಗೆ ಅರೆಬೆಂದ ದೋಸೆರುಚಿ ಇಲ್ಲದ ಆಹಾರ: ಚಾಮರಾಜನಗರ ಸಿಸಿಸಿಯಲ್ಲಿ ಅವ್ಯವಸ್ಥೆ ಚಾಮರಾಜನಗರ: ನಗರದ ಸಂತೇಮರಹಳ್ಳಿ ಆರ್ಚರಿ ತರಬೇತಿ ಕೇಂದ್ರದಲ್ಲಿರುವ ಕೋವಿಡ್ ಕೇರ್ ಸೆಂಟರ್ನಲ್ಲಿರುವ ಸೋಂಕಿತರಿಗೆ ಕ್ವಾಲಿಟಿ ಫುಡ್ ಸಿಗುತ್ತಿಲ್ಲ ಎಂಬ ಆರೋಪ ಕೇಳಿಬಂದಿದೆ. ಅರೆ ಬೆಂದ ದೋಸೆ ಸೇರಿದಂತೆ ರುಚಿ ಇಲ್ಲದ ಆಹಾರ ವಿತರಣೆ ಮಾಡುತ್ತಿದ್ದಾರೆ ಎಂದು ಆರೋಪ ಮಾಡಿರುವ ಇಲ್ಲಿನ ರೋಗಿಗಳು ಮತ್ತು ಅವರ ಕುಟುಂಬಸ್ಥರು, ವಾರ್ಡ್ ಸೇರಿದಂತೆ ಶೌಚಾಲಯಗಳನ್ನೂ ಸ್ವಚ್ಛವಾಗಿ ನೋಡಿಕೊಳ್ಳುತ್ತಿಲ್ಲ ಎಂದು ಹೇಳಿದ್ದಾರೆ. ಐದು ಶೌಚಾಲಯಕ್ಕೆ ಒಂದೇ ಬಕೆಟ್ ಇರುವುದು ಇಲ್ಲಿರುವ ಅವ್ಯವಸ್ಥೆಗೆ ಒಂದು ಉದಾಹರಣೆ. ಗೊತ್ತಿದ್ದೂ ಗೊತ್ತಿಲ್ಲದಂತ್ತಿರುವ ಜಿಲ್ಲಾಧಿಕಾರಿ ಹಾಗೂ ಸೋಂಕಿತರ ಅಳಲು ಆಲಿಸದ ಜಿಲ್ಲಾಡಳಿತದ ನಡೆ ಬಗ್ಗೆ ಆಗ್ರಹ ಎತ್ತಿರುವ ಇಲ್ಲಿನ ಸೋಂಕಿತರು, ಕನಿಷ್ಟ ಮೂಲಭೂತ ಸೌಕರ್ಯಗಳನ್ನು ಕಲ್ಪಿಸಲು ನಿಮ್ಮಿಂದ ಆಗೊಲ್ವಾ? ನಾವಿಲ್ಲಿ ಸೋಂಕಿನಿಂದ ನರಳುತ್ತಿದ್ದರೆ ಜಿಲ್ಲಾಡಳಿತ ಕೇರ್ ಮಾಡದೇ ಅಂಧಾ ದರ್ಭಾರ್ ನಡೆಸಿದೆ ಎಂದು ಅಸಮಾಧಾನ ಹೊರಹಾಕಿದ್ದಾರೆ. Share Continue Reading